Virallinen lehti nro C 371 , 08/12/1997 s. 0193



A4-0348/97 Esitys yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, lahjonnan kriminalisoimisesta yksityisellä sektorilla (10017/97 - C4-0478/97 - 97/0914(CNS)) Esitys hyväksyttiin seuraavin tarkistuksin: (Tarkistus 1) Johdanto-osan 3 a kappale (uusi) >EP:n äänestyksessä hyväksytty teksti> ottaa huomioon Euroopan yhteisöjen taloudellisten etujen suojaamista koskevaan yleissopimukseen liittyvän toisen pöytäkirjan, jonka neuvosto hyväksyi 19 päivänä kesäkuuta 1997(1), (1) EYVL C 221, 19.7.1997, s. 11 (Tarkistus 2) Johdanto-osan 5 a kappale (uusi) >EP:n äänestyksessä hyväksytty teksti> ottaa huomioon, että Euroopan oikeusministerien 21. konferenssi hyväksyi kesäkuussa 1997 Prahassa päätöslauselman lahjonnan ja järjestäytyneen rikollisuuden välisistä yhteyksistä, (Tarkistus 3) Johdanto-osan 6 a kappale (uusi) >EP:n äänestyksessä hyväksytty teksti> katsoo, että järjestäytyneen rikollisuuden ja lahjonnan väliset yhteydet uhkaavat Euroopan unionin perusperiaatteita, kuten moniarvoista demokratiaa, oikeusvaltiota ja ihmisoikeuksien kunnioittamista, estävät taloudellista kehitystä sekä vaarantavat demokraattisten instituutioiden vakauden ja yhteiskunnan moraalisen perustan, (Tarkistus 5) 1 artiklan 1 kohdan johdantokappale >Alkuperäinen teksti> 1. Lahjonnan torjunnan helpottamiseksi kukin jäsenvaltio sitoutuu 2 artiklassa tarkoitettua menettelyä noudattaen varmistamaan tehokkaan oikeudellisen yhteistyön seuraaville menettelyille perustuvien rikosten osalta ja toimimaan siten, että tällaiset menettelyt säädetään rangaistaviksi tehokkain, suhteellisin ja vakuuttavin rikosoikeudellisin seuraamuksin, ja ainakin törkeissä tapauksissa vapausrangaistuksin, joista voi seurata tekijän luovuttaminen: >EP:n äänestyksessä hyväksytty teksti> 1. Lahjonnan torjunnan helpottamiseksi kukin jäsenvaltio ryhtyy tarpeellisiin toimiin varmistaakseen sen, että jäljempänä a ja b alakohdassa kuvatut menettelyt kriminalisoidaan: (Tarkistus 6) 1 artiklan 2 kohta >Alkuperäinen teksti> 2. Edellä 1 ja 2 kohdassa kuvattu menettely on suoritettu tahallisesti osana kaupallista toimintaa. >EP:n äänestyksessä hyväksytty teksti> 2. Edellä 1 ja 2 kohdassa kuvattu menettely on suoritettu tahallisesti osana kaupallista toimintaa, ja aiheutuneiden vahinkojen ja edellä kuvatun menettelyn välillä on suora syy-yhteys. (Tarkistus 7) 1 artiklan 2 a kohta (uusi) >EP:n äänestyksessä hyväksytty teksti> 2a. Kukin jäsenvaltio ryhtyy tarpeellisiin toimiin varmistaakseen, että 1 kohdan a ja b alakohdassa kuvatut menettelyt ja osallistuminen ja yllyttäminen kyseisiin menettelyihin säädetään rangaistaviksi tehokkain, suhteellisin ja vakuuttavin rikosoikeudellisin seuraamuksin, ja ainakin törkeissä tapauksissa vapausrangaistuksin, joista voi seurata tekijän luovuttaminen. (Tarkistus 8) 1 artiklan 3 kohta >Alkuperäinen teksti> 3. Kukin jäsenvaltio varmistuu siitä, että oikeushenkilöitä voidaan kansallisessa lainsäädännössä määriteltävien yksityiskohtaisten sääntöjen mukaisesti pitää rikosoikeudellisesti tai hallinnollisesti vastuullisina 1 tai 2 kohdassa tarkoitetuista rikoksista, jotka on tehty asianomaisen oikeushenkilön lukuun. Oikeushenkilön vastuu ei rajoita sellaisten luonnollisten henkilöiden rikosoikeudellista vastuuta, jotka ovat tehneet kyseiset rikokset tai avustaneet niiden tekemisessä. >EP:n äänestyksessä hyväksytty teksti> 3. Kukin jäsenvaltio varmistuu siitä, että (Euroopan yhteisöjen taloudellisten etujen suojaamista koskevaan yleissopimukseen liittyvän toisen pöytäkirjan 1 artiklan d alakohdassa tarkoitettuja) oikeushenkilöitä voidaan pitää rikosoikeudellisesti tai hallinnollisesti vastuullisina niiden lukuun tehdyistä rikoksista, joiden yksityishenkilöinä tai osana oikeushenkilön organisaatiota toimineilla tekijöillä on oikeushenkilössä johtava asema, joka perustuu - oikeuteen edustaa oikeushenkilöä tai - toimivaltaan tehdä päätöksiä oikeushenkilön puolesta tai - toimivaltaan suorittaa valvontaa oikeushenkilössä, sekä osallistumisesta tällaisiin rikoksiin avustajina tai yllyttäjinä. Oikeushenkilön vastuu ei sulje pois rikosoikeudellisia menettelyjä sellaisia luonnollisia henkilöitä vastaan, jotka ovat tehneet kyseiset rikokset, avustaneet niiden tekemisessä, tai yllyttäneet niihin. (Tarkistus 9) 1 artiklan 4 kohdan ii alakohta >Alkuperäinen teksti> ii. teon on tehnyt asianomaisen jäsenvaltion kansalainen jäsenvaltion alueen ulkopuolella tai se on tehty osana sellaisen yrityksen tai yhteenliittymän kaupallista toimintaa, jonka kotipaikka on jäsenvaltion alueella. >EP:n äänestyksessä hyväksytty teksti> ii. teon on tehnyt asianomaisen jäsenvaltion kansalainen jäsenvaltion alueen ulkopuolella tai sellainen yritys tai yhteenliittymä, jonka kotipaikka on kyseisen jäsenvaltion alueella. (Tarkistus 10) 1 artiklan 5 kohta >Alkuperäinen teksti> 5. 4 kohdassa tarkoitetulle toimivallalle voidaan asettaa erityisiä edellytyksiä, kuten uhrin tekemä ilmianto >EP:n äänestyksessä hyväksytty teksti> Poistetaan. (Tarkistus 12) 2 artiklan 2 a kohta (uusi) >EP:n äänestyksessä hyväksytty teksti> 2a. Neuvosto arvioi vuosittain tämän yhteisen toiminnan täytäntöönpanoa. Euroopan parlamentille tiedotetaan tämän arvioinnin tuloksista. (Tarkistus 13) 2 a artikla (uusi) >EP:n äänestyksessä hyväksytty teksti> 2 a artikla Euroopan yhteisön tuomioistuimella on toimivalta antaa ennakkoratkaisuja tämän yhteisen toiminnan pätevyydestä ja tulkinnasta. (Tarkistus 14) 2 b artikla (uusi) >EP:n äänestyksessä hyväksytty teksti> 2 b artikla Tämä yhteinen toiminta julkaistaan Euroopan yhteisöjen virallisessa lehdessä. Se tulee voimaan sinä päivänä, jona se julkaistaan. Lainsäädäntöpäätöslauselma, johon sisältyy Euroopan parlamentin lausunto esityksestä yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, lahjonnan kriminalisoimisesta yksityisellä sektorilla (10017/97 - C4-0478/97 - 97/0914(CNS)) (Kuulemismenettely) Euroopan parlamentti, joka - ottaa huomioon neuvoston esityksen (10017/97 - 97/0914(CNS)), - neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0478/97), - ottaa huomioon työjärjestyksensä 58 artiklan, - ottaa huomioon kansalaisvapauksien ja sisäasiain valiokunnan mietinnön (A4- 0348/97); 1. Hyväksyy neuvoston esityksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Kehottaa puhemiestään välittämään tämän lausunnon neuvostolle ja komissiolle.